На основу члана 60. ст. 1. тач. 2. Закона о јавним набавкама (''Сл. гласник РС'' бр. 124/12,14/2015 и 68/2015)

Наручилац „Аеродроми Србије“д.о.о. Ниш, ул. Ваздухопловаца бр.24,

oбјављује

**ПОЗИВ ЗА ПОДНОШЕЊЕ ПОНУДА**

за прикупљање понуда у јавној набавци велике вредности

Предмет јавне набавке је набавка добара Електрична енергија за потребе „Аеродрома Србије“д.о.о.Ниш, партија 1 – Електрична енергија за потребе Огранка „Аеродром Морава“ Краљево, ЈН **10/2020.**

 Назив и ознака из општег речника набавки: OРН:09310000 – Електрична енергија.

1. Право учешћа имају сви понуђачи, који испуњавају услове у поступку из члана 75. Закона о јавним набавкама (''Сл. гласник РС'' бр. 124/12, 14/2015 и 68/2015). Услови које понуђач треба да испуни као и начин на који се доказује испуњеност услова, ближе су одређени конкурсном документацијом.
2. Предмет набавке је набавка добара **ЈН 10/2020** је Електрична енергија за потребе „Аеродрома Србије“д.о.о.Ниш, партија 1 – Електрична енергија за потребе Огранка „Аеродром Морава“ Краљево.
3. Критеријум за доделу уговора је **„Најнижа понуђена цена“.**
4. Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. На полеђини коверте или на кутији навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Понуду доставити на адресу: „Аеродроми Србије“ д.о.о. Ниш, Ваздухопловаца 24, 18000 Ниш*,* са назнаком: **,,Понуда за јавну набавку добара** – **Електрична енергија за потребе „Аеродрома Србије“д.о.о.Ниш, партија 1 – Електрична енергија за потребе Огранка „Аеродром Морава“ Краљево ЈН бр. 10/2020- НЕ ОТВАРАТИ”.** Рок за подношење понуда је **18.05.2020. године до 12.00 часова.** Уколико рок истиче на дан који је нерадан, као последњи дан наведеног рока ће се сматрати први следећи радни дан.
5. Јавно отварање понуда обавиће се истог дана по истеку рока за подношење понуда, **18.05.2020**. године са почетком **у 12.30 часова** просторијама Наручиоца „Аеродроми Србије“д.о.о. Ниш ул. Ваздухопловаца бр. 24, у Нишу.
6. Отварању понуда могу присуствовати представници понуђача, који ће своја овлашћења предати Комисији пре отварања понуда.
7. Одлука о додели уговора о јавној набавци ће бити донета у року од 25 дана, од дана отварања понуда.
8. Лице (или служба) за контакт у вези: техничке документације:

Марко Мосић: marko.mosic@aerodromisrbije.rs,

Закона о јавним набавкама: Лидија Костић, lkostic@nis-airport.com